
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	3 aprilie 2017

	Nr.
	4c-7/500 


R A P O R T

asupra proiectului de Lege pentru modificarea şi completarea Legii asistenţei sociale nr. 292/2011

În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. PLx 230/2016 din 3 mai 2016, cu dezbaterea pe fond, în procedură obişnuită, a proiectului de lege pentru modificarea şi completarea Legii asistenţei sociale nr. 292/2011.
Proiectul de lege are ca obiect de reglementare modificarea şi completarea unor prevederi din Legea asistenţei sociale nr.292/2011, în sensul includerii internatelor de tip social în clasificarea serviciilor sociale.
Proiectul de lege a fost adoptat de Senat în şedinţa din 25 aprilie 2016, în condiţiile art.75 alin.(2) teza a III-a din Constituţia României, republicată.

La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1253/27.11.2015)

· avizul negativ al Consiliului Economic şi Social (nr.3403/17.11.2015)

· avizul negativ al Comisiei pentru buget, finanţe şi bănci (nr.4c-2/303/20.09.2016)

· avizul favorabil al Comisiei juridice, de disciplină şi imunităţi (nr.4c-11/645/10.05.2016)

· avizul favorabil al Comisiei pentru învăţământ, ştiinţă, tineret şi sport (nr.4c-9/116/11.05.2016)

· avizul favorabil al Comisiei pentru administraţie publică, amenajarea teritoriului (nr.4c-6/222/28.06.2016)

· avizul favorabil al Comisiei pentru egalitatea de şanse pentru femei şi bărbaţi (nr.4c-17/905/18.05.2016).
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 28 martie 2017 a participat, în conformitate cu prevederile art.55 din Regulamentul Camerei Deputaţilor, republicat, domnul Cristian Cosmin – Secretar de Stat, Ministerul Muncii şi Justiţiei Sociale.
La lucrările comisiei şi-au înregistrat prezenţa 19 deputaţi, din totalul de 21 membri ai comisiei.

Raportul comisiei a fost adoptat cu unanimitate de voturi.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

În urma finalizării dezbaterilor, Comisia a hotărât să propună plenului Camerei Deputaţilor adoptarea proiectului de lege cu amendamente, redate în anexa care face parte integrantă din prezentul raport.


PREŞEDINTE,








SECRETAR,



Adrian Solomon








Éva-Andrea CSÉP
Întocmit,

Consilier parlamentar Sorina Szabo

ANEXA
AMENDAMENTE ADMISE:
	Nr. crt.
	Text act normativ de bază
	Text adoptat de Senat
	Text propus de Comisie

(autorul amendamentului)
	Motivare

amendamente

	1.
	__
	Titlul legii

Lege pentru modificarea şi completarea Legii asistenţei sociale nr. 292/2011


	Titlul legii

Lege pentru modificarea şi completarea Legii asistenţei sociale nr. 292/2011 şi pentru completarea Legii nr.34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială
Autori: domnii deputaţi Adrian Solomon şi Silviu Vexler


	Având în vedere modificările propuse în raport.

	2.
	__
	Art.I. - Legea asistenţei sociale nr.292/2011, publicată în Monitorul Oficial al României, Partea I, nr.905 din 20 decembrie 2011, cu modificările ulterioare, se modifică şi se completează după cum urmează:

	Nemodificat

	

	3.
	Art. 30 alin.(3), lit. a)

(3) După regimul de asistare, serviciile sociale se clasifică în:

a) servicii cu cazare, pe perioadă determinată sau nedeterminată: centre rezidenţiale, locuinţe protejate, adăposturi de noapte etc.;


	1. La articolul 30 alineatul (3), litera a) se modifică şi va avea următorul cuprins:

“a) servicii cu cazare, pe perioadă determinată sau nedeterminată: centre rezidenţiale, locuinţe protejate, internate de tip social, adăposturi de noapte etc.;”


	Nemodificat

	

	4.
	(4) După locul de acordare, serviciile sociale se asigură:

a) la domiciliul beneficiarului;

b) în centre de zi;

c) în centre rezidenţiale;

d) la domiciliul persoanei care acordă serviciul;

e) în comunitate.

	2. La articolul 30, după litera c) a alineatului (4) se introduce o nouă literă, lit.c1), cu următorul cuprins:

“c1) internate de tip social;”
	2. La articolul 30 alineatul (4), după litera c) se introduce o nouă literă, litera c1), cu următorul cuprins:

“c1) în internate de tip social;”
Autori: membrii comisiei


	Pentru respectarea normelor de tehnică legislativă.
Pentru o formulare corectă.



	5.
	Art. 73, alin (2) 

(2) Principalele categorii de servicii sociale sunt:

a) servicii de prevenire a separării copilului de familie;

b) servicii de reconciliere a vieţii de familie cu viaţa profesională;

c) servicii pentru copilul lipsit temporar sau definitiv de părinţii săi;

d) servicii de sprijin pentru familiile aflate în situaţii de dificultate.


	__
	3. La articolul 73 alineatul (2), după litera d) se introduce o nouă literă, litera e), cu următorul cuprins:

“e) servicii sociale destinate asigurării cazării şi îngrijirii unor elevi, studenţi şi tineri, care provin din familii aflate în situaţii de dificultate, în internate de tip social.”
Autori: membrii comisiei


	Pentru respectarea normelor de tehnică legislativă.
Pentru includerea internatelor de tip social în clasificarea serviciilor sociale.

	6.
	Art. 73, alin (3) 

(3) Serviciile sociale prevăzute la alin. (2) pot fi acordate în instituţii/unităţi de asistenţă socială, respectiv în centre de zi, centre rezidenţiale, precum şi la domiciliul familiei, la domiciliul persoanei care acordă îngrijire copilului sau în comunitate.
	3. La articolul 73, alineatul (3) se modifică şi va avea următorul cuprins:

“(3) Serviciile sociale prevăzute la alin.(2) sunt acordate de furnizori potrivit art.37 şi art.42, în:

a) centre de zi;

b) centre rezidenţiale, 

c) internate de tip social;

d) la domiciliul familiei sau al  persoanei care acordă îngrijire copilului;

e) în comunitate.


	4. La articolul 73, alineatul (3) se modifică şi va avea următorul cuprins:
“(3) Serviciile sociale prevăzute la alin.(2) pot fi acordate în instituţii/unităţi de asistenţă socială, respectiv în centre de zi, centre rezidenţiale, internate de tip social, precum şi la domiciliul familiei, la domiciliul persoanei care acordă îngrijire copilului sau în comunitate.”
Autori: membrii comisiei


	Nu este necesară trimiterea la prevederile referitoare la clasificarea şi organizarea furnizorilor de servicii sociale.

	7.
	Art. 74 alin (2)

(2) În cazul serviciilor sociale prevăzute la art. 73 alin. (2) lit. b) şi d), precum şi al altor servicii sociale destinate copilului din familie, stabilite prin legea specială, părinţii suportă o parte din cheltuielile aferente acestora, achitând o contribuţie stabilită în funcţie de nivelul costului serviciului pe beneficiar şi de nivelul veniturilor pe membru de familie. Cuantumul contribuţiei, serviciile oferite, obligaţiile şi drepturile părţilor sunt înscrise în contractul de furnizare de servicii, încheiat între furnizor şi părinte/reprezentantul legal al copilului.


	4. Alineatul (2) al articolului 74 se modifică şi va avea următorul cuprins:

“(2) În cazul serviciilor sociale prevăzute la art. 73 alin. (2) lit. b) şi d), respectiv art. 73 alin. (3) lit a), b), c), d) şi e), precum şi al altor servicii sociale destinate copilului din familie, stabilite prin legea specială, părinţii pot suporta o parte din cheltuielile aferente acestora, achitând o contribuţie stabilită în funcţie de nivelul costului serviciului pe beneficiar şi de nivelul veniturilor pe membru de familie. Cuantumul contribuţiei, serviciile oferite, obligaţiile şi drepturile părţilor sunt înscrise în contractul de furnizare de servicii, încheiat între furnizor şi părinte/reprezentantul legal al copilului.”

	5. La articolul 74, alineatul (2) se modifică şi va avea următorul cuprins:

“(2) În cazul serviciilor sociale prevăzute la art.73 alin.(2) lit.b), d) şi e) precum şi al altor servicii sociale destinate copilului din familie, stabilite prin legea specială, părinţii pot suporta o parte din cheltuielile aferente acestora, achitând o contribuţie stabilită în funcţie de nivelul costului serviciului pe beneficiar şi de nivelul veniturilor pe membru de familie. Cuantumul contribuţiei, serviciile oferite, obligaţiile şi drepturile părţilor sunt înscrise în contractul de furnizare de servicii, încheiat între furnizor şi părinte/reprezentantul legal al copilului.”
Autori: membrii comisiei


	Pentru respectarea normelor de tehnică legislativă.
Pentru o trimitere corectă.



	8.
	
	Art.II. – În termen de 30 de zile de la adoptarea prezentei legi, la propunerea Ministerului Muncii, Familiei, Protecţiei Sociale şi Persoanelor Vârstnice şi a Ministerului Educaţiei şi Cercetării Ştiinţifice, Guvernul adoptă normele metodologice de aplicare.


	Se elimină.

Autori: membrii comisiei


	Legea asistenţei sociale nr.292/2011 nu are norme metodologice fiind lege cadru în materie.

	9.
	__
	__
	Art.II. – După articolul 1 din Legea nr.34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, publicată în Monitorul Oficial al României, Partea I, nr.29 din 27 ianuarie 1998, cu modificările şi completările ulterioare, se introduce un nou articol, articolul 11, cu următorul cuprins:

„Art.11. – De prevederile art.1 beneficiază în mod corespunzător şi cultele recunoscute în România, acreditate ca furnizori de servicii sociale potrivit legii.”

Autori: domnii deputaţi Adrian Solomon şi Silviu Vexler


	Pentru respectarea normelor de tehnică legislativă.
Pentru a veni în sprijinul cultelor recunoscute în România, acreditate ca furnizori de servicii sociale potrivit legii.

